Palomma 'e notte (canzona)

Parole 'e : Salvatore Di Giacomo, (Napule, 12 'e màrzo 1860 - Napule, 4 'e abbrile 1934).

Museca 'e : Francesco Buongiovanni 1872 - 1940

Anne 'e nascita : 1907

Edizione : Casa Editrice Izzo

 'E pparole 

Tiene mente sta palomma,
comme gira, comm'avota,
comme torna n'ata vota
sta ceròggena a tentá!
Palummè' chist'è nu lume,
nun è rosa o giesummino…
e tu, a forza, ccá vicino
te vuó' mettere a vulá!…

Vatténna lloco!
Vatténne, pazzarella!
va', palummella e torna,
e torna a st'aria
accussí fresca e bella!…
O vvi' ca i' puremm'abbaglio chianu chiano,e che mm'abbrucio 'a manope' te ne vulé cacciá?…Carulí', pe' nu capriccio,tu vuó fá scuntento a n'ato…e po' quanno ll'hê lassato,tu, addu n'ato vuó' vulá…Troppi core staje strignennocu sti mmane piccerelle;ma fernisce ca sti scellepure tu te puó' abbruciá!Vatténna lloco!Vatténne, pazzarella!va', palummella e torna,e torna a st'ariaaccussí fresca e bella!…‘O vvi' ca i' puremm'abbaglio chianu chiano,e che mm'abbrucio ‘a manope' te ne vulé cacciá?…Torna, va', palomma ‘e notte,dint'a ll'ombra addó' si' nata…torna a st'aria 'mbarzamataca te sape cunzulá…Dinto scuro e pe' me sulo'''sta cannela arde e se struje…
ma ch'ardesse a tutt'e ddoje,
nun 'o ppòzzo suppurtá!

Vatténna lloco!
Vatténne, pazzarella!
va', palummella e torna,
e torna a st'aria
accussí fresca e bella!O vvì ca i' puremm'abbaglio chianu chiano,e che mm'abbrucio a manope' te ne vulé cacciá?…''

Curiusità

Traduzzione e adattamiento 'e "La pavegia", puesia dialettale veneta, scritta 'a Vittoria Anganoor Pompilj.

Categurìa:Stub
Categurìa:'E canzone napulitane